Kønssygdomme | Det skal du vide om de 8 mest almindelige | Woman.dk\nKender du de mest almindelige kønssygdomme?\n11. maj 2019 af Redaktionen\nSelvom de fleste kønssygdomme er ganske ufarlige i dag, giver en stor del af dem ingen eller kun meget få symptomer. Og derfor er den største fare ved kønssygdomme nu om dage, at du slet ikke opdager, at du har dem. Hvis du ikke opdager sygdommene i tide, kan de nemlig udvikle sig ganske grimt.\nDer er kun en måde at beskytte sig mod ubudne gæster i de nedre regioner, og det er at bruge kondom – hver gang!\nSå på med kondomer, damer – også selvom manden ser sød ud, eller du kender ham i forvejen. Du kan jo aldrig vide, hvem han eller hans eks-partnere har haft sex med før. Det er også en god idé at få regelmæssige tjek for kønssygdomme hos din læge eller gynækolog, bare for at være sikker på, at der ikke sidder noget og gemmer sig?\nHer gennemgår Woman de mest udbredte kønssygdomme.\nDer findes mange forskellige kønssygdomme.© iStock\nKlamydia skyldes en bakterie, der overføres via ubeskyttet sex.\nSymptomer på klamydia: Du kan faktisk have klamydia uden at have nogen som helst symptomer overhovedet. Men sygdommen kan vise sig ved, at du får udflåd fra livmoderhalsen (hos din kæreste kommer udflåden fra pikken); du kan også have smerter i underlivet eller ondt i kønsdelene, når du tisser.\nKonsekvenser ved Klamydia: Klamydia kan føre til betændelse i bi-testiklerne for mænd og underlivsbetændelse for kvinder. Bliver du ikke behandlet i tide, kan du få kronisk betændelse i æggelederne, og på sigt kan det betyde, at du bliver steril.\nBehandling af Klamydia: Antibiotika – både til dig og til kæresten!\nRisikofaktor: Klamydia er den mest almindelige kønssygdom i Danmark.\nDenne kønssygdom skyldes en virus, der overføres via ubeskyttet sex.\nSymptomer på kønsvorter: Du får blomkåls-lignende eller flade vorter omkring skamlæberne eller endetarmen. På kæresten finder du dem typisk nær pikhovedet. Der kan gå op til ni måneder, fra du er blevet smittet, til du udvikler vorterne.\nKonsekvenser ved kønsvorter: Kønsvorter er ikke lige sådan at slippe af med, og har du en gang haft fornøjelsen af dem, kan du risikere, at de dukker op med jævne mellemrumm resten af livet. Det virus, der giver kønsvorter, menes desuden at være skyld i cellerforandringer i livmoderhalsen, og så har du øget risiko for at udvikle kræft i kønsdelene senere hen, hvis du får kondylomer.\nBehandling af kønsvorter: Lægen fryser eller pensler kønsvorterne bort - er de særligt genstridige, kan en hudlæge give dig laserbehandlinger. Behandlingen tager generelt lang tid, og du kan ikke være sikker på at blive 100 procent kureret for kondylomer bagefter. Har du haft kønsvorter, er det en god idé at blive tjekket for celleforandringer i livmoderhalsen, når behandlingen er overstået – og husk så, at din sex-partner også skal behandles!\nRisikofaktor: Kondylomer er en af de hyppigst forekommende kønssygdomme i Danmark, og der er stadig flere, der får de små grimme gevækster.\nDet er ikke sjovt at få en kønssygdom.© iStock\nHerpes skyldes et virus, og det smitter ved tæt fysisk kontakt – for eksempel ubeskyttet sex.\nSymptomer på Herpes: Inden for en uge efter du er blevet smittet, får du små væskende blærer og rødmende, hævet hud omkring kønsdelene og ved numsen, hvis du har haft analsex – det klør, prikker og svier også ofte godt. Blærerne brister og bliver til sår, der heler efter 2-3 uger.\nKonsekvens ved Herpes: Herpes er ikke egentlig skadeligt (med mindre du er gravid og har dit første udbrud af herpes under fødslen – så kan barnet blive smittet ved fødslen, og det kan i værste fald koste barnet livet), men er du en gang blevet smittet, sidder virusset i din krop resten af livet.\nBehandling af Herpes: Der findes ingen kur mod herpes, men du kan få medicin, der gør, at dine anfald af herpes går hurtigere over.\nRisikofaktor: Der er ingen statistik på området, men ca. 25% af alle voksne danskere har antistoffer mod det virus, der forårsager herpes på kønsdelene – det vil sige, de har været i nærkontakt med sygdommen på et eller andet tidspunkt i deres liv. Husk også, at forkølelsessår kan smitte til kønsorganerne ved oralsex (og herpes fra kønsdelene kan smitte til mund og svælg ved oralsex med grimme halsinfektioner til følge!)\nLæs også: Se hvilket stjernetegn, der er vildest i sengen.\nFladlus er ganske enkelt lus – de smitter ved tæt kontakt fra kønsbehåring til kønsbehåring.\nSymptomer på fladlus: Fladlus ligner et gulligbrunt skæl, og deres små, glinsende æg sidder fast på kønshår eller dusken under armen, hvis du har sådan en. Hos behårede mænd kan de dog sidde overalt på kroppen. De 1½ mm lange små bæster lever af at suge blod, og udover at det klør helt afsindigt, hvis du bliver angrebet, kan du se deres bid som små, blå mærker.\nKonsekvens ved fladlus: Fladlus er død-irriterende, men ret ufarlige. Har du kradset meget, kan du dog få give betændelse eller eksem på det angrebne område.\nBehandling af fladlus: Du kan købe luse-shampoo eller creme mod lus i håndkøb, så du behøver ikke lægens hjælp til at identificere problemet (men det er selvfølgelig altid rart at være på den sikre side). Husk også at se din kæreste efter for de små udyr.\nRisikofaktor: Sundhedsstyrelsen har ingen tal på, hvor mange der har fladlus i Danmark, men de menes at være "almindelige".\nFortæl det til din sex-partner, hvis du har en kønssygdom. © iStock\nGonorré skyldes en bakterie og overføres ved ubeskyttet sex.\nSymptomer på Gonorré: De mest almindelige symptomer er er udflåd, enten fra skeden eller urinrøret - det kan også føles som om du tisser glaskår, når du tisser. Men helt op til 70% af alle smittede kvinder har slet ingen symptomer.\nKonsekvens ved Gonorré: Ubehandlet gonorré kan sætte sig som underlivsbetændelse og kan i værste fald betyde, at du ikke kan blive gravid senere hen.\nBehandling af Gonorré: Behandlingen er en pencillin eller antibiotika-kur både til dig og din sexpartner. Det er en god ide at få lavet en kontrolpodning, når du har afsluttet behandlingen, for at sikre dig, at sygdommen er helt og aldeles borte.\nRisikofaktor: 300-350 danskere får gonorré hver år – og sygdommen er på fremmarch i Danmark, først og fremmest fordi mange bliver smittet af folk fra Østeuropa, Asien og Afrika, hvor gonorré er på hastig fremmarch.\nSyfilis skyldes en bakterie, og det smitter ved sex uden kondom eller blodtransfusioner eller det overføres fra mor til barn gennem moderkagen.\nSymptomer på Syfilis: Syfilis har tre stadier. I første stadie – cirka tre uger efter, at du er blevet smittet, får du bare et sår. Det behøver ikke at være ømt, og det kan snildt sidde et sted, hvor du ikke kan se det for eksempel i endetarmen eller i skeden.\nI anden fase spredes syfilis-bakterien i blodet, og det kan give feber, hovedpine og udslæt over hele kroppen.\nKonsekvens ved Syfilis: Hvis sygdommen behandles i tide, er der ingen følgevirkninger. I dag opdager mange imidlertid slet ikke, at de har syfilis, før sygdommen når 3. stadie, og så kan det give kroniske infektioner i hjernen, rygmarven og legemspulsåren.\nBehandling af Syfilis: Syfilis kan effektivt slås ned med penicillin eller antibiotika.\nRisikofaktor: Syfilis er ret sjældent herhjemme.\nLæs også: 8 frække sexstillinger.\nHusk kondomet! Så undgår du kønssygdomme.© iStock\nSmitsom leverbetændelse / Hepatitis B\nDenne kønssygdom skyldes et virus og overføres via usikker sex, blodtranfusioner eller operationer, hvor instrumenterne ikke er blevet gjort ordentligt rent. Det kan også smitte fra mor til barn.\nSymptomer på kønssygdommen: Symptomer viser sig ofte 1-3 måneder, efter du er blevet smittet. Du får feber, kvalme, smerter i maven og gulsot – din afføring bliver lys, og din urin bliver mørk. Men ikke alle smittede får symptomer.\nKonsekvens ved kønssygdommen: De fleste bliver fuldstændigt raske efter 4-6 uger, men hos hver 20. smittede bliver infektionen kronisk. Kronisk hepatitis B kan give symptomer som træthed og led- og muskelsmerter; på sigt kan det betyde, at du udvikler skrumpelever eller – i sjældne tilfælde – leverkræft.\nBehandling af kønssygdommen: Akut leverbetændelse kan ikke behandles, men den kroniske sygdom kan behandles med indsprøjtninger eller piller. Kun cirka en tredjedel af alle behandlede reagerer dog på behandlingen.\nRisikofaktor: Smitsom leverbetændelse er mest udbredt i Asien, Afrika og Sydamerika – i Danmark er kun 0,1 procent af befolkningen smittebærere. Planlægger du en rask tur i høet med en person fra risikozonen, kan du blive vaccineret ganske effektivt mod hepatitis B (og så er kondomer selvfølgelig også altid en god ide).\nDenne kønssygdom skyldes et virus, der overføres gennem kropsvæsker som for eksempel sæd og sekret fra skeden.\nSymptomer på kønssygdommen: De mest almindelige symptomer er feber, diarré, nattesved, forkølelse, vægttab og hævede lymfeknuder kort tid efter, du er blevet smittet. Nogle mærker dog ingen symptomer.\nKonsekvenser ved kønssygdommen: AIDS i sig selv er ikke dødelig, men fordi sygdommen nedbryder immunforsvaret, så kroppen er ude af stand til at bekæmpe infektioner, virus og bakterier, dør man med tiden af følgesygdomme.\nBehandling af kønssygdommen: Medicin kan forlænge livet for hiv-smittede med op til 30 år – men den koster 100.000 kroner om året. Og det er altså ingen kur, kun en livsforlængende behandling.\nRisikofaktor: Risikoen for at få hiv som heteroseksuel kvinde er forsvindende lille i Danmark i dag, men den er der. Den bliver dog væsentlig øget, hvis du har usikker sex med nogen fra højrisikogrupperne: Stiknarkomaner, bøsser og mennesker fra Asien, Caribien og Afrika syd for Sahara.


Film: “Sunset Song” i Cinemateket | OplevByen.dk\n« Foredrag: Knuds Kvinder\nKoncert: Beches Indian Brew på Global »\nEt bevægende portræt af en ung kvinde, som kæmper uforfærdet mod sociale, politiske og historiske kræfter\nFå film er blevet imødeset med så store forventninger som Terence Davies’ ’Sunset Song’, der har været 15 år undervejs. Terence Davies er en af Storbritanniens ægte auteurs, der ofte cirkler om ungdom, familier i opbrud og tider, der ikke er mere – altid med et fantastisk greb om miljøer og tonefald.\n’Sunset Song’ er hans filmatisering af en af Skotlands mest berømte romaner, Lewis Grassic Gibbons bog af samme navn fra 1932. Det er visuelt en overdådig film med udendørsoptagelser lavet på 65mm-film on location i Skotland, New Zealand og Luxembourg. Sjældent har gyldne kornmarker, grønne enge og glødende ildsteder taget sig smukkere ud end i fotografen Michael McDonoughs levende malerier.\nEn brutal og voldelig faderfigur\nFilmen følger bondedatteren Chris Guthrie fra starten af 1900-tallet til og med 1. verdenskrig. Chris’ barndomshjem domineres totalt af hendes stærkt religiøse far, John (Peter Mullan). Han er en brutal faderfigur ligesom det familieoverhoved, Pete Postlethwaite portrætterer i Davies’ debutfilm ’Fjerne stemmer, stille liv’ (1988). John er voldelig over for Chris’ elskede bror, Will, som snart emigrerer til Canada, og han behandler sin kone som en ren fødemaskine.\nDavies eminente evne til filmisk at formidle tidens gang fremgår af en tidlig sekvens: Chris og Will sidder i husets køkken og overhører, at John truer med at voldtage sin fysisk skrøbelige kone (”You will have a baby”), hvilket i næste øjeblik bliver afløst af -fødselsskrig – stadig uden for billedet – og lægens rystende hænder. Det er opfindsom og kraftfuld filmkunst.\nChris drømmer om at komme på universitetet og ud i verden, men tragedien rammer den lille familie, og hun må overtage driften af slægtsgården i det nordøstlige Skotland – heldigvis sammen med sin første kærlighed, Ewan (Kevin Guthrie). Livet tegner en overgang lysere, men lige før de skal til at stifte familie, bliver Ewan hvervet til militærtjeneste, og da den blide, charmerende mand vender hjem fra 1. verdenskrig, er det med store ar på sjælen.\nDragende og overbevisende skuespil\nDen tidligere model Agyness Deyn er fuldkommen overbevisende i rollen som Chris, hvad enten hun knokler på gården, nysgerrigt iagttager sig selv nøgen foran et spejl eller synger en skotsk folkesang til sit bryllup. Chris fortæller dele af sin egen historie i en poetisk voice-over. Den formidler tanker og følelser, som er vanskelige at udtrykke visuelt, og bidrager til det bevægende portræt af en ung kvinde, som kæmper uforfærdet mod sociale, politiske og historiske kræfter.\nGå ikke glip af denne måneds film hos Cinemateket, når du med medlemsrabat fra OplevByenXTRA, kan se den løbe over lærredet fra d. 16. oktober til d. 22. oktober.\nBiograf, Cinemateket, Film, Månedens Film, OplevByenXTRA, Sunset Song, Terence Davies


Veloplagte skoleelever tog publikum tilbage til 50'erne | Give Avis | Ugeavisen.dk\nDu er her: Forside - Give Avis - Veloplagte skoleelever tog publikum tilbage til 50'erne\nTipper giver den gas som storcharmøren Topper; en rolle som blev spillet på bedste vis af Waldemar Frydensberg. Foto: Jim Hoff\nVeloplagte skoleelever tog publikum tilbage til 50'erne\n30. november 2018 kl. 12:20\nSøndermarskolen fastholder positionen som en stærk leverandør af knaldgode musicals, da en stor flok unge mennesker serverede en rigtig god gang 'Askepop' for publikum\nGIVE: Der var blevet arbejdet målrettet, hektisk og kreativt i ugerne op til den store premiere på dette års musical på Søndermarksolen i Give. Valget var faldet på den Disney-inspirerede Askepop, der har gået sin sejrsgang på danske teatre og på filmlærredet med blandt andet Sofhie Lassen-Kahlke, Karl Bille og Silas Holst på plakaten.\nI den lokale udgave hed stjernerne Sif Rafn van Gilst, Kean Reinholt og Waldemar Frydensberg, der spillede henholdsvis underskønne Mille, flødebollen Johnny og spasmageren Topper. Og lad det være sagt med det samme: Det gjorde de fremragende!\nDer skal også sendes en stor buket roser af sted til de mange dansere, der fyldte scenen godt ud, og ikke mindst det velspillende og velsyngende band, der leverede al musik og sang til musicalen. Dejligt at se, at de unge selv klarer hele butikken.\nGlimrede både på og udenfor scenen\nDer skal også sendes et skulderklap til instruktør Connie Nielsen både for god instruktion og for valg af en helt igennem oplagt musical. Askepop passer som skræddersyet til de unge mennesker, der da også tydeligvis stortrivedes med både replikkernes mundrette friskhed og de mange skæve humoristiske indgangsvinkler.\nDet hele sad simpelthen bare lige i skabet, og helhedsindtrykket af elevernes fælles anstrengelser i løbet af musicalugen bliver ikke mindre dårligt, når man efter musicalen gik en tur rundt på skolen for at se, hvad de elever der ikke havde arbejdet med musical foran og bagved scenen havde bedrevet.\nIndgangspartiet var af 7. årgang blevet forvandlet til et sandt 50'er paradis af plakater, LP-plader og tegninger, der ramte tidsånden spot on. 8.9. årgang havde stået for at pynte op i kantinen, og her var de rblandt kreeret et sålakdt oplevelsesrum.\nNu med vaskeægte amerikansk diner\nOg ikke mindst var det imponerende hvad UF-klasserne havde bedrevet i skolens bibliotek der var lavet omdannet til en vaskeægte diner a la USA 1954. De 14 elever skulle før musicalen bespise ca. 100 gæster i den flotte diner med mad, af den tunge amerikanske slags naturligvis, som de selv havde lavet i skolekøkkenet. Virkelig godt gået!\nVi kan roligt konstatere, at Søndermarskolens musicalopsætning vil blive en musical, som både elever og lærere - og selvfølgelig publikum, vil komme til at tale om med glæde i stemmen og smil i øjnene i mange år fremover.\nSom en ældre herre, der selv er født samme år, som Elvis storhittede med "One Night" og "King Creole", kan man kun blive glad i låget af på denne herlige og livsglade facon at blive taget med tilbage til de hurtige 50'ere.\nDu kan se masser af fotos fra musicalen i billedgalleriet i øverste højre hjørne.


Metoderne er simple, og jeg viser dig step-by-step, hvad du skal gøre, for at undgå kirkegården. For den barske sandhed er, at du ingen trafik får på side to eller derefter. Ifølge en undersøgelse om CTR (Click-Through-Rate) – eller på dansk – hvor stor en andel der klikker på dit link, kan du cirka forvente følgende CTR’s på de forskellige placeringer i Google.\nRegner du tallene sammen så… Bare rolig, det har jeg gjort for dig :) I gennemsnit klikker 71,33 % af de søgende på et organisk resultat på side ét. Dertil kommer dem, som klikker på de betalte resultater.\nNu skulle du gerne være i stand til at hæve din CTR. Vil du læse mere om CTR-optimering, har vi også skrevet dette indlæg om CTR-optimering. Alene med ovenstående metode vil du let, og forholdsvis hurtigt, få dine sider væk fra Googles Kirkegård og frem i scenelyset på side ét.\nJeg håber, at ovenstående guide hjælper dig væk fra Googles Kirkegård og op på side ét i Google. Har du spørgsmål til guiden eller konkrette udfordringer, er du velkommen til at smide en kommentar nedenfor.


Toscanske gård med spa\nHvis du tænker på et afslappende ophold på et sted fuld af smukke landskaber, naturlige, kunstneriske, gastronomiske og kulturelle skønheder, er et Farmhouse i Toscana med Spa det eneste for dig! Blandt vores faciliteter i Toscana finder du et forslag til Agritourisms med Spa beliggende i ... Se Mere\nFremhævet Egenskaber - Farmhouses i Toscana med Spa\n7 - Min 39 Sengepladser\n9.1 (7) Straks Booking\n1 - 6 Min 32 Sengepladser\n1 - 6 Min 12 Sengepladser\n9.3 (104) Straks Booking\n4 - 7 Min 24 Sengepladser\n30 - 7 Min 20 Sengepladser\n1 - 7 Min 38 Sengepladser\nSe på de relaterede varer - Farmhouses i Toscana med Spa\nHvis du tænker på et afslappende ophold på et sted fuld af smukke landskaber, naturlige, kunstneriske, gastronomiske og kulturelle skønheder, er et Farmhouse i Toscana med Spa det eneste for dig! Blandt vores faciliteter i Toscana finder du et forslag til Agritourisms med Spa beliggende i nærheden af %u200B%u200Bkunstbyer som Arezzo og Siena , nær havet i Pisa og Lucca eller bakkerne i Firenze .\nDu kan nyde fordelene ved termisk vand , tone op med det tyrkiske bad , afvænne dig selv i en sauna , slappe af i et boblebad med behandlinger tilbydes af wellness-centeret eller i en yoga- session. Hvis du er nødt til at afhjælpe synderne med gluttony, kan du også finde gårde med fitnesscenter på vores hjemmeside.\nEt Farmhouse og Spa i Toscana er ideel til et par weekend . Elegante rejsearrangementer i det grønne venter på at tilbyde dig og din partner et fantastisk romantisk ophold for afslapning, du vil komme væk fra stress og modgang i hverdagen og komme tilbage opdateret og glad for den daglige rutine. På vores hjemmeside finder du også gode wellness-tilbud til en weekendferie eller et ophold i et bondgård med spa i Toscana .\nTil din wellness-ferie kan du også kigge på Spa i Toscana .


Byplanlægger med fokus på lokalplaner, Middelfart Kommune - job.aka.dk\nProjektleder for udarbejdelse af lokalplaner\nDialog med borgere og virksomheder\nDu kan komme med forskellige uddannelsesbaggrunde, men vi forestiller os en relevant uddannelse som f.eks. landinspektør, arkitekt, ingeniør, byplanlægger, teknisk designer eller lignende.\nDer er et stort behov for udarbejdelse af lokalplaner, og det forventes derfor, at du har kendskab til planloven og erfaring med udarbejdelse af lokalplaner. Det er en klar fordel, hvis du har juridisk flair og forstår at være en del af en myndighed. Og vi vil blive meget glade, hvis du ovenikøbet også har erfaring med kommuneplanlægning og detailhandelsplanlægning.\nDu skal kunne kommunikere på dansk både skriftligt og mundtligt med fokus på videreformidling og service.\nSom person motiveres du af at se resultater og finde løsninger. Når udfordringerne melder sig, bevæbner du dig med gåpåmod og tålmodighed, indtil du finder den rette løsning; med andre ord så er du både handlekraftig og selvstændig. Du kan lide struktur og er omhyggelig med din opgaveløsning. Samtidig har du stærke evner indenfor at skabe den gode dialog med mange forskellige borgere og interessenter.\nDin personlighed bidrager til den gode stemning og det høje humør, og du indgår i åbne dialoger med dine kollegaer. Du forstår vigtigheden af at indgå i et team, der løfter i flok og er altid klar med en hjælpende hånd.\nEt fleksibelt arbejdsliv tilpasset dine og vores behov, hvor der er mulighed for hjemmearbejdsdage efter aftale med dine kollegaer.\nDu har mulighed for at udvikle dig både personligt og fagligt, samt mulighed for at sætte retningen for udviklingen i afdelingen.\nNår du bliver vores nye planlægger, tilbyder vi et arbejde i en organisation, hvor der er højt til loftet og kort vej til beslutningerne. Jobbet er spændende, udfordrende og præget af selvstændighed og ansvar.\nPlanafdelingens arbejdsområder omfatter kommune- og lokalplanlægning, bymidteplanlægning, byfornyelse, byomdannelse og byudvikling, masterplaner, byudviklingsstrategier, udvikling af det åbne land og landsbyerne, arkitekturpolitik, landskabsplanlægning, alt sammen ved inddragelse af borgerne og med udgangspunkt i en bæredygtig tankegang.\nNogle af de spændende projekter, der optager os lige nu, er bl.a.:\nLokalplaner i alle skalaer, lige fra højhusbyggerier og genudnyttelse af et tidligere oliedepot til lokalplaner for mindre udstykninger og udstykninger for over 600 nye boliger\nUdvikling, design og planlægning af nye bæredygtige boligområder i såvel Middelbart by og kommunens øvrige bysamfund – ex. Naturbyen – se mere her: https://www.naturbyen.com/\nUdvikling af en strategisk udviklingsplans for den tidligere trafikhavn i Middelfart\nKlimaHavnen – se mere her: https://klimalaboratoriet.middelfart.dk/KlimaByen/\nDen næste Kommuneplan 2025 - herunder fremtidens detailhandel i kommunen\nMiddelfart Kommune har oplevet stor udvikling de seneste år og Plangruppen er derfor blevet udvidet med nye medarbejdere løbende. Vi består på nuværende tidspunkt af 8 medarbejdere, der hver især bidrager til et fagligt stærkt miljø. Vi prioriterer videndeling, ærlighed, samarbejde og humor, og så supplerer vi hinanden godt i hverdagens udfordringer. Det er vigtigt for os, at du har lyst til at sparre med dine kolleger og dele dine erfaringer i fællesskabet, for at vi alle kan udvikle os sammen.\nAnsøgningsfrist er den 13. november 2021, og vi forventer at afholde samtaler den 17., 18. og 22. november 2021.\nStillingen er til besættelse snarest muligt og senest den 1. januar 2022.\nHar du spørgsmål til stillingen, er du velkommen til at tage kontakt til plan- og byggechef, Karin Niemann-Christensen på telefon 6126 9350, byplanlægger Kirsten Bruun Plougmand på telefon 2032 8643 eller teamkoordinator og byplanlægger Gitte Jensen på telefon 2441 2270.